Diari Oficial de la Generalitat Valenciana


Sumari del DOGV 7616, del 16-09-2015 (2015/7536)

RESOLUCIÓ de 28 d'agost de 2015, de la Conselleria d'Educació, Investigació, Cultura i Esport, per la qual es modifica l'autorització al centre de Formació Professional denominat Fempa, d'Alacant.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7616

Data del DOGV
:   16-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7536


Data del document
:   28-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Alacant
    * centre d'ensenyament

RESOLUCIÓ de 28 d'agost de 2015, de la Conselleria d'Educació, Investigació, Cultura i Esport, per la qual es modifica l'autorització al centre de Formació Professional denominat Fempa, d'Alacant. [2015/7536]  
L'expedient ha sigut iniciat a instància del representant de la titularitat del centre de Formació Professional Fempa, d'Alacant, número de codi 49340804, que sol·licita l'autorització del cicle formatiu de grau mitjà d'Instal·lacions Elèctriques i Automàtiques, i del cicle formatiu de grau superior de Desenvolupament d'Aplicacions Multiplataforma, i la supressió dels cicles formatius de grau mitjà de Carrosseria, d'Instal·lacions de Telecomunicacions, d'Instal·lacions de Producció de Calor, i d'Instal·lacions Frigorífiques i de Climatització, i dels cicles formatius de grau superior d'Automoció i de Manteniment d'Instal·lacions Tèrmiques i Fluids.  
La Direcció General de Centres i Personal Docent va emetre un informe favorable, el 2 de juliol de 2015, respecte a l'adequació de les instal·lacions proposades, quant a espais educatius, d'acord amb la normativa aplicable.  
L'expedient l'ha tramitat la direcció territorial competent en matèria educativa i inclou els informes favorables de la Unitat Tècnica de Construccions i de la Inspecció d'Educació, respecte als efectes, el professorat i les titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 28 d'agost de 2015, de conformitat amb la dita proposta, en exercici de les atribucions que em confereixen l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 08.09.2014), pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació que estableix la Resolució de 26 de març de 2013, resolc:  
  
Primer  
Modificar l'autorització del centre que a continuació s'indica, en els termes que s'especifiquen:  
Codi del centre: 42837128  
Denominació genèrica del centre: centre privat de Formació Professional  
Denominació específica del centre: Fempa  
Titular: Federació d'Empresaris del Metall de la Província d'Alacant (FEMPA)  
Domicili: carrer Benijófar, núm.4-6 (polígon industrial Aigua Amarga)  
Localitat: Alacant (03254)  
Província: Alacant  
Modificació que s'autoritza:  
  
- Supressió dels cicles formatius de grau mitjà següents:  
  
Família d'Electricitat Electrònica  
1 cicle d'Instal·lacions de Telecomunicacions (codi de l'ensenyança: 945 724 30189).  
  
Família d'Instal·lació i Manteniment  
1 cicle d'Instal·lacions de Producció de Calor (codi de l'ensenyança: 492 177 60802).  
1 cicle d'Instal·lacions Frigorífiques i de Climatització (codi de l'ensenyança: 029 138 90213).  
  
Família de Transport i Manteniment de Vehicles  
1 cicle (1r i 2n curs) de Carrosseria (codi de l'ensenyança: 986 952 49463).  
  
- Supressió dels cicles formatius de grau superior següents:  
  
Família d'Instal·lació i Manteniment  
1 cicle (1r i 2n curs) de Manteniment d'Instal·lacions Tèrmiques i de Fluids (codi de l'ensenyança: 347 453 17467).  
  
Família de Transport i Manteniment de Vehicles  
1 cicle (1r i 2n curs) d'Automoció (codi de l'ensenyança: 481 443 32214).  
  
- Autorització del cicle formatiu de grau mitjà següent:  
  
Família d'Electricitat Electrònica  
1 cicle (1r i 2n curs) d'Instal·lacions Elèctriques i Automàtiques (codi de l'ensenyança: 713 383 05640), amb 30 llocs escolars per curs, s'impartirà un curs al matí i un curs a la vesprada.  
  
- Autorització del cicle formatiu de grau superior següent:  
  
Família d'Informàtica i Comunicacions  
1 cicle (1r i 2n curs) de Desenvolupament d'Aplicacions Multiplataforma (codi de l'ensenyança: 221 063 36547), amb 20 llocs escolars per curs, s'impartirà un curs al matí i un curs a la vesprada.  
  
La resta de la composició es manté sense canvis.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al curs escolar 2015-2016  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 28 d'agost de 2015.- El conseller d'Educació, Investigació, Cultura i Esport, per delegació atorgada (R 26.03.2013, DOCV 6993, 28.03.2013), el secretari autonòmic d'Educació i Investigació: Miguel Soler Gracia.